Nightlife

Nightlife er det fjerde studioalbumet fra det irske bandet Thin Lizzy, utgitt i 1974. Det ble produsert av Ron Nevison og bandets leder Phil Lynott, og var bandets første album som kvartett og det første med nykommerne Scott Gorham og Brian Robertson på gitarer. På noen nyutgivelser på CD staves albumtittelen Night Life, det samme som sangtittelen. Den originale albumtittelen er imidlertid Nightlife.

Musikken 
Albumet inneholder ti sanger. Stephen Thomas Erlewine fra AllMusic beskrev Nightlife som en «undervurdert perle av et album». Foruten tittelsporet «Night Life», trekker han frem «She Knows» og de litt tøffere «It's Only Money» og «Sha La La».

Sangen «Philomena» ble skrevet til Lynotts mor.

Sangen «Night Life» har fått tittelen og refrenget fra Willie Nelsons sang «Night Life» fra 1960, men Nelson er ikke kreditert på albumomslaget.

Det ble utgitt tre singler fra albumet, «Philomena» med B-side «Sha-La-La», «It’s Only Money» med «Night Life» som B-side og «Showdown» også med Night Life som B-side. 

«Still in Love with You» med Gary Moore ble ikke utgitt som singel, men er senere utgitt på flere samlealbum og konsertalbum, også Gary Moore har gitt den ut på sine samlealbum. Den er også utgitt av en hel rekke gitarister.

Albumomslaget 
Omslaget er tegnet av Jim Fitzpatrick, viser en panterlignende skapning i en byscene. Panteren antas ofte å være ment å representere Lynott, men Fitzpatrick har uttalt at panteren refererte til Black Panthers og afroamerikanske politiske grupper som Malcolm X og Martin Luther King Jr.

Liste over sangene 
Alle sanger av Phil Lynott, bortsett fra der annet er oppgitt.

Medvirkende 
Thin Lizzy

 Phil Lynott - bassgitar, vokal, akustisk gitar, produsent 
 Scott Gorham - gitarer 
 Brian Robertson - gitarer, bakvokal 
 Brian Downey - trommer, perkusjon 

Andre musikere 

 Frankie Miller - felles vokal på «Still in Love with You» 
 Gary Moore - gitar på «Still in Love with You» 
 Jean Alain Roussel - Hammond B3, piano på spor 1, 4, 5 og 10 
 Jimmy Horowitz - orkesterarrangementer på spor 1, 5 og 10 

Produksjon 

 Ron Nevison - produsent, teknikker, miksing 
 Ted Sharp - teknikker 
 Arnie Acosta - mastering ved The Mastering Lab, Los Angeles

Coverversjoner utgitt av andre artister (utvalg) 

«It's Only Money» 

 1989 - Concrete Blonde - fra albumet Free 
 2011 - Brian Robertson - fra albumet Diamonds and Dirt
 2017 - The Obsessed - fra albumet Sacred 

«Sha La La»

 2011 - Slough Feg -  fra albumet  Bible of the Devil

«Still in Love with You» 

 2002 - Rodriguez - fra albumet Catch the Light 
 2003 - John Shipe Band - fra albumet Cassandra 
 2005 - Renaud Hantson - på albumet Briseur de coeurs
 2011 - Sade - fra albumet The Ultimate Collection
 2011 - Håvard Pedersen - fra albumet Never Felt So Good
 2020 - Trond Nilsen - singel
 2020 - Will Keyuk - singel

Referanser

Eksterne lenker 
 

Thin Lizzy-album
Musikkalbum fra 1974